હા. અર્જુન અને મેં અમારી લાઇફમાં નબળી ક્ષણો જોઈ છે. તેની ડેબ્યૂ ‘ઇશ્કઝાદે' રિલીઝ થવાની હતી ત્યારે તે મોના આન્ટી (અર્જુનની સ્વર્ગસ્થ મધર)ના હેલ્થ પ્રોબ્લેમ્સને ડીલ કરી રહ્યો હતો. મેં તેનું અત્યંત સંવેદનશીલ પાસું જોયું છે. તેણે મારી પહેલી ફિલ્મ ‘લેડીઝ વર્સીસ રિકી બહેલ' જોઈ હતી. એ ફિલ્મ ‘ઇશ્કઝાદે'ના શૂટિંગ દરમિયાન રિલીઝ થઈ હતી. હું તેની નજર સમક્ષ સ્ટાર બની હતી. હું કશું જ નહોતી અને અચાનક એવોર્ડ્ઝ જીતવા લાગી હતી. તેણે મારામાંએ ચેન્જ જોયો છે. તે હંમેશા કહે છે કે, પરિણીતી ઓનસ્ક્રીન રોલ્સ પ્લે કરે છે એના કરતાં અલગ છે. ઓનસ્ક્રીન હું સ્પોન્ટેનીયસ, બિન્દાસ્ત અને સ્ટ્રોંગ લાગું છું, પરંતુ રિયલ લાઇફમાં હું સંવેદનશીલ અને ઇમોશનલ છું. તેણે મારું એ પાસું જોયું છે.